**NÁRODNÁ RADA SLOVENSKEJ REPUBLIKY**

**VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: PREDS-407/2019

**1563a**

### S p r á v a

**Ústavnoprávneho výboru Národnej rady Slovenskej republiky o prerokovaní zákona z 26. júna 2019, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vráteného prezidentkou Slovenskej republiky na opätovné prerokovanie Národnou radou Slovenskej republiky (tlač 1563)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

I.

Prezidentka Slovenskej republiky v zmysle čl. 102 ods. 1 písm. o) Ústavy Slovenskej republiky vrátila zákon z 26. júna 2019, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony na opätovné prerokovanie Národnou radou Slovenskej republiky.

Vo svojom rozhodnutí č. 3091-2019-KPSR zo 10. júla 2019 uviedla dôvody a v časti III navrhla, aby Národná rada Slovenskej republiky pri opätovnom prerokovaní schválila zákon so zmenou.

Predseda Národnej rady Slovenskej republiky rozhodnutím č. 1668 z 11. júla 2019 pridelil zákon z 26. júna 2019, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, **vrátený prezidentkou Slovenskej republiky** na opätovné prerokovanie Národnou radou Slovenskej republiky (tlač 1563) a  na prerokovanie ako gestorskému výboru Ústavnoprávnemu výboru Národnej rady Slovenskej republiky.

**II.**

Ústavnoprávny výbor Národnej rady Slovenskej republiky na 107. schôdzi 9. septembra 2019 prerokoval pripomienku prezidentky Slovenskej republiky uvedenú v III. časti rozhodnutia prezidentky Slovenskej republiky z 10. júla 2019 č. 3091-2019-KPSR:

V čl. I pätnástom bode sa na konci pripája táto veta: „V prípade podľa predchádzajúcej vety je Štátna komisia pre voľby a kontrolu financovania politických strán podľa osobitného predpisu6c) povinná doručiť prezidentovi kópiu vyhlásenia sudcu, v ktorom sudca vyjadrí súhlas so svojou kandidatúrou na kandidátnej listine politickej strany alebo politického hnutia vo voľbách do národnej rady alebo vo voľbách do európskeho parlamentu podľa osobitného predpisu6b) do piatich dní odo dňa, kedy jej bola doručená kandidátna listina, ktorej prílohou podľa osobitného predpisu6b) je takéto vyhlásenie sudcu; vyhlásenie môže prezidentovi doručiť aj dotknutý sudca bez toho, aby tým bola dotknutá povinnosť Štátnej komisie pre voľby a kontrolu financovania politických strán podľa tejto vety; doručenie vyhlásenia sudcu prezidentovi Štátnou komisiou pre voľby a kontrolu financovania politických strán alebo dotknutým sudcom podľa tejto vety sa považuje za doručenie vzdania sa funkcie sudcu prezidentovi pre účely prvej vety.“.

Poznámka pod čiarou k odkazu 6c) znie:

„6c) § 13 a nasl. zákona č. 180/2014 Z. z. v znení neskorších predpisov“.

Uznesením č. 698 z 9. septembra 2015 odporúčal zákon z 26. júna 2019, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, **vrátený prezidentkou Slovenskej republiky** na opätovné prerokovanie Národnou radou Slovenskej republiky (tlač 1563) **schváliť v znení týchto pozmeňujúcich návrhov:**

1. V čl. I bod 46. sa slová „1. augusta 2019“ nahrádzajú slovami „15. októbra 2019“ a slová „31. júla 2019“ sa nahrádzajú slovami „14. októbra 2019“.

V súlade s § 90 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky sa navrhuje upraviť dátum účinnosti a súvisiacich prechodných ustanovení, pretože inak hrozí, že by mal zákon nadobudnúť účinnosť skôr, ako bude vyhlásený.

**Gestorský výbor odporúča schváliť.**

1. V čl. II bod 11. sa slová „1. augusta 2019“ nahrádzajú slovami „15. októbra 2019“ a slová „31. júlu 2019“ sa nahrádzajú slovami „14. októbru 2019“.

V súlade s § 90 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky sa navrhuje upraviť dátum účinnosti a súvisiacich prechodných ustanovení, pretože inak hrozí, že by mal zákon nadobudnúť účinnosť skôr, ako bude vyhlásený.

**Gestorský výbor odporúča schváliť.**

1. V čl. IV sa slová „1. augusta 2019“ nahrádzajú slovami „15. októbra 2019“.

V súlade s § 90 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky sa navrhuje upraviť dátum účinnosti a súvisiacich prechodných ustanovení, pretože inak hrozí, že by mal zákon nadobudnúť účinnosť skôr, ako bude vyhlásený.

**Gestorský výbor odporúča schváliť.**

**III.**

Ako gestorský výbor rokoval Ústavnoprávny výbor Národnej rady Slovenskej republiky 9. septembra 2019.

Gestorský výbor odporúča Národnej rade Slovenskej republiky pri hlasovaní o vrátenom zákone ako celku, uvedený vrátený zákon **schváliť v znení pozmeňujúcich návrhov uvedených v tejto správe.**

**Správa Ústavnoprávneho výboru** Národnej rady Slovenskej republiky o prerokovaní zákona z 26. júna 2019, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vráteného prezidentkou Slovenskej republiky na opätovné prerokovanie Národnou radou Slovenskej republiky (tlač 1563a) **bola schválená** uznesením Ústavnoprávneho výboru Národnej rady Slovenskej republiky č. 701 z 9. septembra 2019.

Ústavnoprávny výbor Národnej rady Slovenskej republiky zároveň poveril spravodajcu, **Martina Nemkyho,** aby informoval Národnú radu Slovenskej republiky o výsledku rokovania výboru.

Róbert Madej v. r.

predseda Ústavnoprávneho výboru

Národnej rady Slovenskej republiky

Bratislava 9. septembra 2019